Subject: Ametkondadevahelise EL vabakaubanduslepingute võrgustiku loomine
From: Kristi Kraavi-Käerdi <[email-masked]>
To: "eko AGRI" <[email-masked]>, <[email-masked]>, "hels list - HTM" <[email-masked]>, "Justiits- ja Digiministeerium" <[email-masked]>, <[email-masked]>, "min - KUM" <[email-masked]>, "info - MKM" <[email-masked]>, "Info - RAM" <[email-masked]>, <[email-masked]>, "Info - SOM" <[email-masked]>,Külli Kapper - MKM <[email-masked]>,Svetlana Štšur - MKM <[email-masked]>, "Britta Tarvis - RK" <[email-masked]>, "Kenneth Kopamees" <[email-masked]>, "Anu Vask - MKM" <[email-masked]>, "Tiina Vares \(MeM\)" <[email-masked]>,Martin Põder - RAM <marti
Cc: "Margus Solnson" <[email-masked]>,Päivi Margna <[email-masked]>, "Margo Roasto" <[email-masked]>, "Kenneth Kopamees" <[email-masked]>,Väliskaubanduspoliitika ja rahvusvaheliste majandusorganisatsioonide osakond <[email-masked]>
Date: Tue, 17 Mar 2026 10:14:05 +0200

Tere ja jõudu!

Välisministeerium teeb ettepaneku luua ametkondadevaheline mitteformaalne EL 
vabakaubanduslepingute teemaline võrgustik.  Võrgustik koondaks eelkõige 
erinevate ametkondade EL -  ja välisasjade koordinatsiooniga tegelevaid 
ametnikke ning EL vabakaubanduslepingutega kaetud teemade eest vastutavaid 
eksperte ning toimiks peaasjalikult virtuaalse e-kirjade postituslistina, 
kuid vajadusel kohtuks ka reaalselt.

I             Võrgustiku vajalikkus

Eesti on väike ja väga avatud majandus, mille kasv ja heaolu sõltuvad 
olulisel määral ekspordist. ELi vabakaubanduslepingud aitavad Eesti 
ettevõtetel pääseda uutele turgudele, vähendada tariifseid ja 
mitteniitariifseid kaubandustõkkeid, parandada turulepääsu ning suurendada 
õiguskindlust, mistõttu on need Eestile vältimatult vajalikud uutele 
turgudele sisenemisel ja olemasolevatel turgudel oma positsiooni hoidmisel. 
Samal ajal hõlmavad ELi kaasaegsed laiaulatuslikud vabakaubanduslepingud 
väga laia teemaderingi: lisaks tollimaksudele ja kvootidele käsitlevad need 
teenuskaubandust, otseinvesteeringuid, intellektuaalomandi kaitset, 
riigihankeid, digitaalset kaubandust ja andmevooge, kestliku arengu ja 
kliimaeesmärke, tööõigust ja sotsiaalseid standardeid, toiduohutust ja 
sanitaar- ning fütosanitaarnõudeid, samuti strateegilise ja 
majandusjulgeoleku küsimusi. See tähendab, et sisendit Eesti huvide 
kaitsemiseks nii läbirääkimiste protsessis kui ka lepingute sõlmimisel ja 
jõustamisel on vaja väga erinevatest poliitikavaldkondadest ja 
ametkondadest, alates majandus- ja põllumajanduspoliitikast kuni keskkonna-, 
digi-, julgeoleku- ja tarbijakaitseküsimusteni. Ilma selge ja püsiva 
koordineerimiskorrata hajub vastutus, osa teemasid jääb käsitlemata ning 
Eesti seisukohad kujunevad fragmentaarselt, mis võib nõrgendada meie mõju 
ning võimet ELi tasandi otsustes ja läbirääkimistel oma ettevõtete ja teiste 
huvigruppide huve kaitsta.

II           Ametkondadevahelise koordinatsiooni killustatus

Praegune EL vabakaubanduslepingute osas seisukohtade kujundamise korraldus 
tugineb suures osas ad hoc pöördumistele, sh ametkondade üldiste 
e-kirja-aadressidele ja isiklikele kontaktidele. Ilma kindla raamistikuta on 
keeruline tagada, et kõigi asjaomaste ministeeriumide ja asutuste seisukohad 
jõuavad õigel ajal seisukohtade kujundamise ja koondamisega tegeleva 
ametniku kätte ja hiljem ka poliitiliste otsustajateni. Eriti 
problemaatiline on see olukordades, kus läbirääkimiste päevakorda tekivad 
uued teemad, kerkivad esile seni käsitlemata probleemid või muutuvad varem 
teemade eest vastutanud ametnikud. See suurendab riski, et Eesti 
positsioonides ei kajastu kõigi sektorite huvid ega horisontaalsed 
prioriteedid (nt kliima, julgeolek, andmekaitse).

Viimaste suuremate EL vabakaubanduslepingute menetlemise käigus (n EL- 
Mercosuri ja EL -Mehhiko partnerluslepingud) saadud kogemus näitas, et 
sisendipalved ei jõudnud alati kiiresti tegelike koordinaatorite ja 
sisendiandjateni. Välisministeerium saatis ka ise mitmel juhul sisendipalved 
ministeeriumide üldistele e‑kirja-aadressidele, kust need ei liikunud 
piisava kiirusega edasi teema eest vastutajateni. See tekitas viivitusi 
sisendi kättesaamisel, aga üsna tõenäoliselt ka pahameelt neis, kes ei 
saanud seetõttu võimalust oma tööaega planeerida ning antavat sidendit 
piisava põhjalikkusega läbi mõelda. Selge võrgustik nimeliste kontaktisikute 
aitaks seda pudelikaela vältida ning lühendaks reageerimisaega kriitilistes 
küsimustes. Samuti annaks see ka vastupidises suunas konkreetse kanali, 
küsida läbirääkimiste või lepingu sisu ja menetlemise kohta küsimusi, anda 
tagasisidet paremaks omavaheliseks koostööks.

III          Loodav ametkondade vaheline püsiv võrgustik

Lahendusena näeb Välisministeerium ametkondadevahelise 
vabakaubanduslepingute mitteformaalse võrgustiku kui horisontaalne 
koostööplatvormi loomist, mille vedajaks oleks Välisministeerium ning kuhu 
oleks kaasatud kõik EL vabakaubanduslepingutes käsitletavate teemade eest 
vastutavad ministeeriumid (ja vajadusel peamised rakendusasutused). 
Võrgustiku liikmed saab iga osalev ametkond nimetada lähtudes oma sisemisest 
tööjaotusest. Selleks võib olla nii nimeline koordinaator (ja tema asendaja 
või funktsionaalne postkast), kes vastutab info vastuvõtmise ja edasise 
koordineerimise eest oma ametkonnas. Võrgustik toimiks eelkõige e-kirja 
posituslistina või veebikohtumiste vormis, kuid võib vajadusel kohtuda ka 
reaalselt.  Võrgustik tagab, et vabakaubanduslepingute läbirääkimiste, 
sõlmimise ja jõustamise igas etapis oleks olemas toetav kontaktvõrgustik, 
kelle abil saab võimalikult ratsionaalse aja- ja ressursikuluga koondada 
asjakohased seisukohad, mõjuhinnangud ja vajadusel konsulteerida, tagades 
nii ühtse ja hästi põhjendatud Eesti seisukoha, mis on läbi räägitud ka 
asjakohaste huvigruppidega.

Sellest tulenevalt palub Välisministeerium kõigil ametkondadel nimetada oma 
esindaja loodava vabakaubanduslepingute võrgusiku liikmeks ning edastada ka 
asjakohane e-kirja aadress (mis võib olla ka funktsionaalne postkast) 
e-kirja aadressidele [email-masked] 
<mailto:[email-masked]>  ning [email-masked] 
<mailto:[email-masked]>  hiljemalt 27.03.2026.

Kui Kissinger järgmine kord helistab (rahu tema põrmule) ja küsib „kellele 
ma helistan EL-USA TTIP asjus?“, siis võime talle üheselt vastata: „Saada 
e-mail [email-masked].“

Lugupidamisega ja ette tänades,

Kristi Kraavi-Käerdi
Republic of Estonia

Ministry of Foreign Affairs

Department for Foreign Trade Policy and International Economic Organisations

+372 637 7234 | +372 58 78 9671
vm.ee/en | Islandi väljak 1, Tallinn

KKK